# Europos Sąjungos L 403/2020

| | ISSN 1977-0723 |
| --- | --- |
| Europos Sąjungos
  oficialusis leidinys | L 403 |
| | |
| Leidimas lietuvių kalba | Teisės aktai | 63 metai2020m. gruodžio 1d. |

ISSN 1977-0723

Europos Sąjungos

oficialusis leidinys

L 403

Leidimas lietuvių kalba

Teisės aktai

63 metai2020m. gruodžio 1d.

---

| Turinys | | I   Įstatymo galią turintys teisės aktai | Puslapis |
| --- | --- | --- | --- |
| | | REGLAMENTAI |
| | * | 2020 m. lapkričio 16 d. Tarybos reglamentas (ES) 2020/1785, kuriuo leidžiama pradėti naudoti tam tikrų į Kanarų salas importuojamų žuvininkystės produktų 2021–2027 m. laikotarpio Sąjungos autonomines tarifines kvotas ir nustatoma jų administravimo tvarka | 1 |

Turinys

I   Įstatymo galią turintys teisės aktai

Puslapis

REGLAMENTAI

*

2020 m. lapkričio 16 d. Tarybos reglamentas (ES) 2020/1785, kuriuo leidžiama pradėti naudoti tam tikrų į Kanarų salas importuojamų žuvininkystės produktų 2021–2027 m. laikotarpio Sąjungos autonomines tarifines kvotas ir nustatoma jų administravimo tvarka

1

| | | II   Ne teisėkūros procedūra priimami aktai |
| --- | --- | --- |
| | | TARPTAUTINIAI SUSITARIMAI |
| | * | 2020 m. lapkričio 27 d. Tarybos sprendimas (ES) 2020/1786, dėl Europos Sąjungos ir Senegalo Respublikos tausios žvejybos partnerystės susitarimo įgyvendinimo protokolo sudarymo | 5 |
| | | SPRENDIMAI |
| | * | 2020 m. lapkričio 23 d. Tarybos sprendimas (ES) 2020/1787, dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl AKR ir ES ambasadorių komiteto sprendimo Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį priėmimo pakeitimo | 8 |
| | * | 2020 m. lapkričio 25 d. Tarybos sprendimas (ES) 2020/1788, kuriuo skiriamas Regionų komiteto Austrijos Respublikos pasiūlytas pakaitinis narys | 10 |
| | * | 2020 m. lapkričio 25 d. Tarybos sprendimas (ES) 2020/1789, kuriuo skiriamas Regionų komiteto Estijos Respublikos pasiūlytas pakaitinis narys | 11 |

II   Ne teisėkūros procedūra priimami aktai

TARPTAUTINIAI SUSITARIMAI

*

2020 m. lapkričio 27 d. Tarybos sprendimas (ES) 2020/1786, dėl Europos Sąjungos ir Senegalo Respublikos tausios žvejybos partnerystės susitarimo įgyvendinimo protokolo sudarymo

5

SPRENDIMAI

*

2020 m. lapkričio 23 d. Tarybos sprendimas (ES) 2020/1787, dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl AKR ir ES ambasadorių komiteto sprendimo Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį priėmimo pakeitimo

8

*

2020 m. lapkričio 25 d. Tarybos sprendimas (ES) 2020/1788, kuriuo skiriamas Regionų komiteto Austrijos Respublikos pasiūlytas pakaitinis narys

10

*

2020 m. lapkričio 25 d. Tarybos sprendimas (ES) 2020/1789, kuriuo skiriamas Regionų komiteto Estijos Respublikos pasiūlytas pakaitinis narys

11

| LT | Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.
  Visų kitų aktų pavadinimai spausdinami ryškesniu šriftu ir prieš juos dedama žvaigždutė. |
| --- | --- |

LT

Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.

Visų kitų aktų pavadinimai spausdinami ryškesniu šriftu ir prieš juos dedama žvaigždutė.

---

I Įstatymo galią turintys teisės aktai

REGLAMENTAI

| 2020 12 1 | LT | Europos Sąjungos oficialusis leidinys | L 403/1 |
| --- | --- | --- | --- |

2020 12 1

LT

Europos Sąjungos oficialusis leidinys

L 403/1

---

TARYBOS REGLAMENTAS (ES) 2020/1785

2020 m. lapkričio 16 d.

kuriuo leidžiama pradėti naudoti tam tikrų į Kanarų salas importuojamų žuvininkystės produktų 2021–2027 m. laikotarpio Sąjungos autonomines tarifines kvotas ir nustatoma jų administravimo tvarka

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 349 straipsnį,

atsižvelgdama į Europos Komisijos pasiūlymą,

teisėkūros procedūra priimamo akto projektą perdavus nacionaliniams parlamentams,

pasikonsultavusi su Europos Parlamentu,

atsižvelgdama į Europos ekonomikos ir socialinių reikalų komiteto nuomonę (1),

pasikonsultavusi su Regionų komitetu,

laikydamasi specialios teisėkūros procedūros,

kadangi:

| (1) | geografinės Kanarų salų padėties išskirtinumas daro poveikį tiekimui iš vietos vartotojams būtiniausių tam tikrų žuvininkystės produktų tiekimo šaltinių, dėl to šis sektorius patiria papildomų išlaidų. Šią natūralią kliūtį, pripažintą Sutarties 349 straipsnyje, kurią lemia Kanarų salų izoliuotumas, tolimumas ir atokumas, galima pašalinti, inter alia, laikinai sustabdant muitų taikymą atitinkamiems produktams, iš trečiųjų šalių importuojamiems laikantis atitinkamo dydžio Sąjungos autonominių tarifinių kvotų; |
| --- | --- |

(1)

geografinės Kanarų salų padėties išskirtinumas daro poveikį tiekimui iš vietos vartotojams būtiniausių tam tikrų žuvininkystės produktų tiekimo šaltinių, dėl to šis sektorius patiria papildomų išlaidų. Šią natūralią kliūtį, pripažintą Sutarties 349 straipsnyje, kurią lemia Kanarų salų izoliuotumas, tolimumas ir atokumas, galima pašalinti, inter alia, laikinai sustabdant muitų taikymą atitinkamiems produktams, iš trečiųjų šalių importuojamiems laikantis atitinkamo dydžio Sąjungos autonominių tarifinių kvotų;

| (2) | Tarybos reglamentu (ES) Nr. 1412/2013 (2) leista pradėti naudoti tam tikrų į Kanarų salas importuojamų žuvininkystės produktų 2014 m. sausio 1 d. – 2020 m. gruodžio 31 d. laikotarpio Sąjungos autonomines tarifines kvotas ir nustatyta jų administravimo tvarka; |
| --- | --- |

(2)

Tarybos reglamentu (ES) Nr. 1412/2013 (2) leista pradėti naudoti tam tikrų į Kanarų salas importuojamų žuvininkystės produktų 2014 m. sausio 1 d. – 2020 m. gruodžio 31 d. laikotarpio Sąjungos autonomines tarifines kvotas ir nustatyta jų administravimo tvarka;

| (3) | 2019 m. liepos mėn. Komisija pateikė Tarybai priemonių poveikio analizę ir išdėstė laikotarpio po 2020 m. gruodžio 31 d. galimybes; |
| --- | --- |

(3)

2019 m. liepos mėn. Komisija pateikė Tarybai priemonių poveikio analizę ir išdėstė laikotarpio po 2020 m. gruodžio 31 d. galimybes;

| (4) | iš analizės buvo matyti, kad 09.2997 ir 09.2651 kvotų panaudojimo lygis buvo reikšmingas. Pagal 09.2651 kvotą KN kodu 0308 nesinaudota; |
| --- | --- |

(4)

iš analizės buvo matyti, kad 09.2997 ir 09.2651 kvotų panaudojimo lygis buvo reikšmingas. Pagal 09.2651 kvotą KN kodu 0308 nesinaudota;

| (5) | tarifinės kvotos, panašios į Reglamentu (ES) Nr. 1412/2013 leistas naudoti tam tikrų žuvininkystės produktų tarifines kvotas, yra pateisinamos, nes jos atitiktų Kanarų salų vidaus rinkos poreikius ir kartu būtų užtikrinta, kad į Sąjungą be muito importuojamų produktų srautai toliau būtų nuspėjami ir aiškiai atpažįstami; |
| --- | --- |

(5)

tarifinės kvotos, panašios į Reglamentu (ES) Nr. 1412/2013 leistas naudoti tam tikrų žuvininkystės produktų tarifines kvotas, yra pateisinamos, nes jos atitiktų Kanarų salų vidaus rinkos poreikius ir kartu būtų užtikrinta, kad į Sąjungą be muito importuojamų produktų srautai toliau būtų nuspėjami ir aiškiai atpažįstami;

| (6) | todėl siekiant ekonominės veiklos vykdytojams suteikti galimybę ilgainiui pasiekti tokį veiklos lygį, kuris užtikrintų ekonominių ir socialinių sąlygų Kanarų salose stabilumą, tikslinga pratęsti šio reglamento priede nurodytų tam tikrų prekių, kurioms taikomas Bendrojo muitų tarifo muitas, autonominės tarifinės kvotos režimą papildomam laikotarpiui; |
| --- | --- |

(6)

todėl siekiant ekonominės veiklos vykdytojams suteikti galimybę ilgainiui pasiekti tokį veiklos lygį, kuris užtikrintų ekonominių ir socialinių sąlygų Kanarų salose stabilumą, tikslinga pratęsti šio reglamento priede nurodytų tam tikrų prekių, kurioms taikomas Bendrojo muitų tarifo muitas, autonominės tarifinės kvotos režimą papildomam laikotarpiui;

| (7) | siekiant nepakenkti vidaus rinkos vientisumui ir darnai, reikėtų imtis priemonių užtikrinti, kad žuvininkystės produktai, dėl kurių leista sustabdyti muitų taikymą, būtų skirti tik Kanarų salų vidaus rinkai; |
| --- | --- |

(7)

siekiant nepakenkti vidaus rinkos vientisumui ir darnai, reikėtų imtis priemonių užtikrinti, kad žuvininkystės produktai, dėl kurių leista sustabdyti muitų taikymą, būtų skirti tik Kanarų salų vidaus rinkai;

| (8) | reikėtų imtis priemonių užtikrinti, kad Komisija būtų nuolat informuojama apie importuojamų atitinkamų produktų kiekį, kad prireikus galėtų imtis veiksmų, kuriais būtų užkirstas kelias spekuliacinei veiklai arba prekybos srautų nukreipimui į kitas šalis; |
| --- | --- |

(8)

reikėtų imtis priemonių užtikrinti, kad Komisija būtų nuolat informuojama apie importuojamų atitinkamų produktų kiekį, kad prireikus galėtų imtis veiksmų, kuriais būtų užkirstas kelias spekuliacinei veiklai arba prekybos srautų nukreipimui į kitas šalis;

| (9) | siekiant užtikrinti vienodas šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai, kuriais jai leidžiama prekybos srautų nukreipimo į kitas šalis atveju laikinai atšaukti muitų taikymo sustabdymą. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011 (3). Tačiau galutinį sprendimą, ar sustabdymą reikėtų taikyti toliau, ar galutinai atšaukti, turėtų priimti Taryba pagal Sutarties 349 straipsnį per laikotarpį, kuriam sustabdymą laikinai atšaukė Komisija; |
| --- | --- |

(9)

siekiant užtikrinti vienodas šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai, kuriais jai leidžiama prekybos srautų nukreipimo į kitas šalis atveju laikinai atšaukti muitų taikymo sustabdymą. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011 (3). Tačiau galutinį sprendimą, ar sustabdymą reikėtų taikyti toliau, ar galutinai atšaukti, turėtų priimti Taryba pagal Sutarties 349 straipsnį per laikotarpį, kuriam sustabdymą laikinai atšaukė Komisija;

| (10) | šiame reglamente nustatytomis priemonėmis turėtų būti užtikrintas tęstinumas pasibaigus Reglamento (ES) Nr. 1412/2013 galiojimui. Todėl šiame reglamente nustatytas priemones tikslinga taikyti nuo 2021 m. sausio 1 d. iki 2027 m. gruodžio 31 d., |
| --- | --- |

(10)

šiame reglamente nustatytomis priemonėmis turėtų būti užtikrintas tęstinumas pasibaigus Reglamento (ES) Nr. 1412/2013 galiojimui. Todėl šiame reglamente nustatytas priemones tikslinga taikyti nuo 2021 m. sausio 1 d. iki 2027 m. gruodžio 31 d.,

PRIĖMĖ ŠĮ REGLAMENTĄ:

1 straipsnis

1.   Bendrojo muitų tarifo muitų, taikomų šio reglamento priede išvardytiems į Kanarų salas importuojamiems žuvininkystės produktams, taikymas tame priede nurodytiems kiekiams visiškai sustabdomas nuo 2021 m. sausio 1 d. iki 2027 m. gruodžio 31 d.

2.   1 dalyje nurodytas muitų taikymo sustabdymas galioja tik Kanarų salų vidaus rinkai skirtiems produktams. Jis taikomas tik žuvininkystės produktams, kurie yra iškrauti iš laivo arba orlaivio prieš Kanarų salų muitinei pateikiant išleidimo į laisvą apyvartą muitinės deklaraciją.

2 straipsnis

Šio reglamento 1 straipsnyje nurodytos tarifinės kvotos administruojamos pagal Komisijos įgyvendinimo reglamento (ES) 2015/2447 (4) 49–54 straipsnius.

3 straipsnis

Ispanijos kompetentingos institucijos iki 2026 m. birželio 30 d. pateikia Komisijai 1 straipsnyje nustatytų priemonių įgyvendinimo ataskaitą. Komisija išnagrinėja tų priemonių poveikį ir, remdamasi ataskaitos išvadomis, Tarybai pateikia atitinkamus pasiūlymus dėl laikotarpio po 2027 m.

4 straipsnis

1.   Jei Komisija turi pagrindo manyti, kad dėl šiame reglamente numatyto muitų taikymo sustabdymo konkretaus produkto prekybos srautai buvo nukreipti į kitas šalis, ji gali priimti įgyvendinimo aktus, kuriais muitų taikymo sustabdymas laikinai atšaukiamas ne ilgesniam kaip 12 mėnesių laikotarpiui. Tie įgyvendinimo aktai priimami laikantis 5 straipsnio 2 dalyje nurodytos nagrinėjimo procedūros.

Produktų, kuriems muitų taikymo sustabdymas yra laikinai atšauktas, importo muitų mokėjimas užtikrinamas garantija ir tie produktai į laisvą apyvartą Kanarų salose išleidžiami tik ją pateikus.

2.   Pagal Sutarties 349 straipsnį Taryba per 1 dalies pirmoje pastraipoje nurodytą laikotarpį priima galutinį sprendimą, ar 1 dalyje nurodytų muitų taikymo sustabdymą toliau taikyti, ar galutinai atšaukti. Jeigu muitų taikymo sustabdymas galutinai atšaukiamas, galutinai surenkamos ir garantijomis užtikrintos muitų sumos.

3.   Jei per ne ilgesnį kaip 12 mėnesių laikotarpį galutinis sprendimas pagal 2 dalį nepriimamas, užtikrinamosios garantijos grąžinamos.

5 straipsnis

1.   Komisijai padeda Europos Parlamento ir Tarybos reglamento (ES) Nr. 952/2013 (5) 285 straipsniu įsteigtas Muitinės kodekso komitetas. Tas komitetas – tai komitetas, kaip nustatyta Reglamente (ES) Nr. 182/2011.

2.   Kai daroma nuoroda į šią dalį, taikomas Reglamento (ES) Nr. 182/2011 5 straipsnis.

6 straipsnis

Komisija ir valstybių narių muitinės glaudžiai bendradarbiauja siekdamos užtikrinti tinkamą šio reglamento taikymo valdymą ir kontrolę.

7 straipsnis

Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

Jis taikomas nuo 2021 m. sausio 1 d. iki 2027 m. gruodžio 31 d.

Šis reglamentas privalomas visas ir tiesiogiai taikomas visose valstybėse narėse.

Priimta Briuselyje 2020 m. lapkričio 16 d.

Tarybos vardu

Pirmininkas

M. ROTH

---

(1)  
  2020 m. spalio 29 d. nuomonė (dar nepaskelbta Oficialiame leidinyje).

1

(2)  
  2013 m. gruodžio 17 d. Tarybos reglamentas (ES) Nr. 1412/2013, kuriuo 2014–2020 m. leidžiama naudoti tam tikrų į Kanarų salas importuojamų žuvininkystės produktų autonomines Sąjungos tarifines kvotas ir numatomas jų administravimas (OL L 353, 2013 12 28, p. 1).

2

(3)  
  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

3

(4)  
  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

4

(5)  
  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

5

---

PRIEDAS

| Eilės Nr. | KN kodas | Aprašymas | Metinis kvotos kiekis
  (tonomis) | Kvotos muitas |
| --- | --- | --- | --- | --- |
| 09.2997 | 0303 | Užšaldytos žuvys, išskyrus žuvų filė ir kitą žuvų mėsą, priskiriamą 0304 pozicijai | 15 000 | 0 % |
| | 0304 | Žuvų filė ir kita žuvų mėsa (malta arba nemalta), šviežia, atšaldyta arba užšaldyta | 0 % |
| 09.2651 | 0306 | Vėžiagyviai, su kiautais arba be kiautų, gyvi, švieži, atšaldyti, užšaldyti, vytinti, sūdyti arba užpilti sūrymu; rūkyti vėžiagyviai, su kiautais arba be kiautų, virti ar kepti arba nevirti ir nekepti prieš rūkymą arba rūkymo proceso metu; vėžiagyviai su kiautais, virti vandenyje arba garuose, atšaldyti arba neatšaldyti, užšaldyti arba neužšaldyti, vytinti arba nevytinti, sūdyti arba užpilti sūrymu arba nesūdyti ir neužpilti sūrymu; vėžiagyvių miltai, rupiniai ir granulės, tinkami vartoti žmonių maistui | 15 000 | 0 % |
| | 0307 | Moliuskai, su geldelėmis arba be geldelių, gyvi, švieži, atšaldyti, užšaldyti, vytinti, sūdyti ar užpildyti sūrymu; rūkyti moliuskai, su geldelėmis arba be geldelių, virti ar kepti arba nevirti ir nekepti prieš rūkymą arba rūkymo proceso metu; moliuskų miltai, rupiniai ir granulės, tinkami vartoti žmonių maistui | 0 % |

Eilės Nr.

KN kodas

Aprašymas

Metinis kvotos kiekis

(tonomis)

Kvotos muitas

09.2997

0303

Užšaldytos žuvys, išskyrus žuvų filė ir kitą žuvų mėsą, priskiriamą 0304 pozicijai

15 000

0 %

0304

Žuvų filė ir kita žuvų mėsa (malta arba nemalta), šviežia, atšaldyta arba užšaldyta

0 %

09.2651

0306

Vėžiagyviai, su kiautais arba be kiautų, gyvi, švieži, atšaldyti, užšaldyti, vytinti, sūdyti arba užpilti sūrymu; rūkyti vėžiagyviai, su kiautais arba be kiautų, virti ar kepti arba nevirti ir nekepti prieš rūkymą arba rūkymo proceso metu; vėžiagyviai su kiautais, virti vandenyje arba garuose, atšaldyti arba neatšaldyti, užšaldyti arba neužšaldyti, vytinti arba nevytinti, sūdyti arba užpilti sūrymu arba nesūdyti ir neužpilti sūrymu; vėžiagyvių miltai, rupiniai ir granulės, tinkami vartoti žmonių maistui

15 000

0 %

0307

Moliuskai, su geldelėmis arba be geldelių, gyvi, švieži, atšaldyti, užšaldyti, vytinti, sūdyti ar užpildyti sūrymu; rūkyti moliuskai, su geldelėmis arba be geldelių, virti ar kepti arba nevirti ir nekepti prieš rūkymą arba rūkymo proceso metu; moliuskų miltai, rupiniai ir granulės, tinkami vartoti žmonių maistui

0 %

---

II Ne teisėkūros procedūra priimami aktai

TARPTAUTINIAI SUSITARIMAI

| 2020 12 1 | LT | Europos Sąjungos oficialusis leidinys | L 403/5 |
| --- | --- | --- | --- |

2020 12 1

LT

Europos Sąjungos oficialusis leidinys

L 403/5

---

TARYBOS SPRENDIMAS (ES) 2020/1786

2020 m. lapkričio 27 d.

dėl Europos Sąjungos ir Senegalo Respublikos tausios žvejybos partnerystės susitarimo įgyvendinimo protokolo sudarymo

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies antros pastraipos a punkto v papunkčiu ir 218 straipsnio 7 dalimi,

atsižvelgdama į Europos Komisijos pasiūlymą,

atsižvelgdama į Europos Parlamento pritarimą (1),

kadangi:

| (1) | pagal Tarybos sprendimą (ES) 2019/1925 (2) Europos Sąjungos ir Senegalo Respublikos tausios žvejybos partnerystės susitarimo įgyvendinimo protokolas (toliau – Protokolas) pasirašytas 2019 m. lapkričio 18 d.; |
| --- | --- |

(1)

pagal Tarybos sprendimą (ES) 2019/1925 (2) Europos Sąjungos ir Senegalo Respublikos tausios žvejybos partnerystės susitarimo įgyvendinimo protokolas (toliau – Protokolas) pasirašytas 2019 m. lapkričio 18 d.;

| (2) | Protokolo tikslas – sudaryti galimybes Sąjungai ir Senegalo Respublikai (toliau – Senegalas) glaudžiau bendradarbiauti siekiant skatinti tausios žvejybos politiką, racionalų Senegalo vandenyse esančių žvejybos išteklių naudojimą ir remti Senegalo pastangas plėtoti žuvininkystės sektorių; |
| --- | --- |

(2)

Protokolo tikslas – sudaryti galimybes Sąjungai ir Senegalo Respublikai (toliau – Senegalas) glaudžiau bendradarbiauti siekiant skatinti tausios žvejybos politiką, racionalų Senegalo vandenyse esančių žvejybos išteklių naudojimą ir remti Senegalo pastangas plėtoti žuvininkystės sektorių;

| (3) | Protokolas turėtų būti patvirtintas Europos Sąjungos vardu; |
| --- | --- |

(3)

Protokolas turėtų būti patvirtintas Europos Sąjungos vardu;

| (4) | susitarimo 7 straipsniu įsteigtas jungtinis komitetas, atsakingas už susitarimo taikymą. Be to, jungtinis komitetas gali priimti tam tikrus Protokolo pakeitimus. Siekiant palengvinti tokių pakeitimų tvirtinimą, Komisijai turėtų būti suteikti įgaliojimai laikantis tam tikrų su turiniu ir forma susijusių sąlygų juos tvirtinti Sąjungos vardu pagal supaprastintą procedūrą; |
| --- | --- |

(4)

susitarimo 7 straipsniu įsteigtas jungtinis komitetas, atsakingas už susitarimo taikymą. Be to, jungtinis komitetas gali priimti tam tikrus Protokolo pakeitimus. Siekiant palengvinti tokių pakeitimų tvirtinimą, Komisijai turėtų būti suteikti įgaliojimai laikantis tam tikrų su turiniu ir forma susijusių sąlygų juos tvirtinti Sąjungos vardu pagal supaprastintą procedūrą;

| (5) | Taryba turėtų nustatyti Sąjungos poziciją dėl numatytų Protokolo pakeitimų. Siūlomi pakeitimai turėtų būti patvirtinti, išskyrus atvejus, kai prieštarauja valstybių narių blokuojanti mažuma pagal Europos Sąjungos sutarties 16 straipsnio 4 dalį; |
| --- | --- |

(5)

Taryba turėtų nustatyti Sąjungos poziciją dėl numatytų Protokolo pakeitimų. Siūlomi pakeitimai turėtų būti patvirtinti, išskyrus atvejus, kai prieštarauja valstybių narių blokuojanti mažuma pagal Europos Sąjungos sutarties 16 straipsnio 4 dalį;

PRIĖMĖ ŠĮ SPRENDIMĄ:

1 straipsnis

Sąjungos vardu tvirtinamas Europos Sąjungos ir Senegalo Respublikos tausios žvejybos partnerystės susitarimo įgyvendinimo protokolas (3).

2 straipsnis

Laikantis šio sprendimo priede išdėstytų procedūrų Komisijai suteikiami įgaliojimai Sąjungos vardu tvirtinti pagal susitarimo 7 straipsnį įsteigto jungtinio komiteto priimtus Protokolo pakeitimus.

3 straipsnis

Tarybos pirmininkas Sąjungos vardu pateikia Protokolo 17 straipsnyje numatytą pranešimą.

4 straipsnis

Šis sprendimas įsigalioja jo priėmimo dieną.

Priimta Briuselyje 2020 m. lapkričio 27 d.

Tarybos vardu

Pirmininkas

M. ROTH

---

(1)  
  2020 m. lapkričio 11 d. pritarimas (dar nepaskelbta Oficialiajame leidinyje).

1

(2)  
  2019 m. lapkričio 14 d. Tarybos sprendimas (ES) 2019/1925 dėl Europos Sąjungos ir Senegalo Respublikos tvarios žvejybos partnerystės susitarimo įgyvendinimo protokolo pasirašymo Sąjungos vardu ir laikino taikymo (OL L 299, 2019 11 20, p. 11).

2

(3)  Protokolo tekstas buvo paskelbtas OL L 299, 2019 m. lapkričio 20 d. kartu su sprendimu dėl jo pasirašymo.

3

---

PRIEDAS

JUNGTINIO KOMITETO PRIIMAMŲ PROTOKOLO PAKEITIMŲ TVIRTINIMO PROCEDŪRA

Kai jungtinio komiteto prašoma priimti Protokolo pakeitimus pagal Protokolo 8 ir 10 straipsnius, Komisijai suteikiami įgaliojimai Sąjungos vardu patvirtinti siūlomus pakeitimus tokiomis sąlygomis:

| 1. | Komisija užtikrina, kad patvirtinimas Sąjungos vardu:






  a) | atitiktų bendros žuvininkystės politikos tikslus; |
| --- | --- | --- |

1.

Komisija užtikrina, kad patvirtinimas Sąjungos vardu:

a)

atitiktų bendros žuvininkystės politikos tikslus;

| b) | arba būtų suderinamas su regioninių žvejybos valdymo organizacijų priimtomis atitinkamomis taisyklėmis ir juo būtų atsižvelgta į pakrantės valstybių bendrai vykdomą valdymą; |
| --- | --- |

b)

arba būtų suderinamas su regioninių žvejybos valdymo organizacijų priimtomis atitinkamomis taisyklėmis ir juo būtų atsižvelgta į pakrantės valstybių bendrai vykdomą valdymą;

| c) | būtų atliekamas atsižvelgiant į Komisijai pateiktą naujausią statistinę, biologinę ir kitą susijusią informaciją. |
| --- | --- |

c)

būtų atliekamas atsižvelgiant į Komisijai pateiktą naujausią statistinę, biologinę ir kitą susijusią informaciją.

| 2. | Prieš Sąjungos vardu patvirtindama siūlomus pakeitimus, Komisija juos pateikia Tarybai likus pakankamai laiko iki atitinkamo jungtinio komiteto posėdžio. |
| --- | --- |

2.

Prieš Sąjungos vardu patvirtindama siūlomus pakeitimus, Komisija juos pateikia Tarybai likus pakankamai laiko iki atitinkamo jungtinio komiteto posėdžio.

| 3. | Siūlomų pakeitimų atitiktį šio priedo 1 punkte nustatytiems kriterijams vertina Taryba. |
| --- | --- |

3.

Siūlomų pakeitimų atitiktį šio priedo 1 punkte nustatytiems kriterijams vertina Taryba.

| 4. | Komisija siūlomus pakeitimus patvirtina Sąjungos vardu, jeigu jiems neprieštarauja tiek valstybių narių, kiek sudaro Tarybos blokuojančią mažumą pagal ES sutarties 16 straipsnio 4 dalį. Jei susidaro tokia blokuojanti mažuma, Komisija Sąjungos vardu siūlomus pakeitimus atmeta. |
| --- | --- |

4.

Komisija siūlomus pakeitimus patvirtina Sąjungos vardu, jeigu jiems neprieštarauja tiek valstybių narių, kiek sudaro Tarybos blokuojančią mažumą pagal ES sutarties 16 straipsnio 4 dalį. Jei susidaro tokia blokuojanti mažuma, Komisija Sąjungos vardu siūlomus pakeitimus atmeta.

| 5. | Jei vėlesniuose jungtinio komiteto posėdžiuose, įskaitant skubos tvarka surengtus posėdžius, susitarimo pasiekti neįmanoma, klausimas vėl perduodamas Tarybai 2–4 punktuose nustatyta tvarka, kad nustatant Sąjungos poziciją būtų atsižvelgta į naujus veiksnius. |
| --- | --- |

5.

Jei vėlesniuose jungtinio komiteto posėdžiuose, įskaitant skubos tvarka surengtus posėdžius, susitarimo pasiekti neįmanoma, klausimas vėl perduodamas Tarybai 2–4 punktuose nustatyta tvarka, kad nustatant Sąjungos poziciją būtų atsižvelgta į naujus veiksnius.

| 6. | Komisijos prašoma tinkamu laiku imtis visų priemonių, kurios būtinos siekiant tęsti tolesnę veiklą, susijusią su jungtinio komiteto sprendimu, be kita ko, atitinkamais atvejais paskelbti atitinkamą sprendimą Europos Sąjungos oficialiajame leidinyje ir pateikti pasiūlymų, kurie būtini tokiam sprendimui įgyvendinti. |
| --- | --- |

6.

Komisijos prašoma tinkamu laiku imtis visų priemonių, kurios būtinos siekiant tęsti tolesnę veiklą, susijusią su jungtinio komiteto sprendimu, be kita ko, atitinkamais atvejais paskelbti atitinkamą sprendimą Europos Sąjungos oficialiajame leidinyje ir pateikti pasiūlymų, kurie būtini tokiam sprendimui įgyvendinti.

| 7. | Kitais klausimais, kurie nėra susiję su Protokolo pakeitimais pagal jo 8 ir 10 straipsnius, pozicija, kurios Sąjunga turi laikytis jungtiniame komitete, nustatoma laikantis Sutarčių ir įprastos darbo tvarkos. |
| --- | --- |

7.

Kitais klausimais, kurie nėra susiję su Protokolo pakeitimais pagal jo 8 ir 10 straipsnius, pozicija, kurios Sąjunga turi laikytis jungtiniame komitete, nustatoma laikantis Sutarčių ir įprastos darbo tvarkos.

---

SPRENDIMAI

| 2020 12 1 | LT | Europos Sąjungos oficialusis leidinys | L 403/8 |
| --- | --- | --- | --- |

2020 12 1

LT

Europos Sąjungos oficialusis leidinys

L 403/8

---

TARYBOS SPRENDIMAS (ES) 2020/1787

2020 m. lapkričio 23 d.

dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl AKR ir ES ambasadorių komiteto sprendimo Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį priėmimo pakeitimo

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,

atsižvelgdama į Europos Komisijos pasiūlymą,

kadangi:

| (1) | 2000 m. birželio 23 d. Kotonu pasirašytas Partnerystės susitarimas tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1) (toliau – AKR ir ES partnerystės susitarimas), jis įsigaliojo 2003 m. balandžio 1 d. Pagal AKR ir ES ambasadorių komiteto sprendimą Nr. 3/2019 (2) (toliau – sprendimas dėl pereinamojo laikotarpio priemonių) jis turi būti taikomas iki 2020 m. gruodžio 31 d.; |
| --- | --- |

(1)

2000 m. birželio 23 d. Kotonu pasirašytas Partnerystės susitarimas tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1) (toliau – AKR ir ES partnerystės susitarimas), jis įsigaliojo 2003 m. balandžio 1 d. Pagal AKR ir ES ambasadorių komiteto sprendimą Nr. 3/2019 (2) (toliau – sprendimas dėl pereinamojo laikotarpio priemonių) jis turi būti taikomas iki 2020 m. gruodžio 31 d.;

| (2) | pagal AKR ir ES partnerystės susitarimo 95 straipsnio 4 dalies pirmą pastraipą 2018 m. rugsėjo mėn. pradėtos derybos dėl naujojo AKR ir ES partnerystės susitarimo (toliau - naujasis Susitarimas). Naujasis susitarimas nebus parengtas taikyti iki 2020 m. gruodžio 31 d. kuomet netenka galios dabartinė teisinė sistema, be kita ko, dėl COVID-19 pandemijos sukelto vėlavimo. Todėl būtina iš dalies pakeisti sprendimą dėl pereinamojo laikotarpio priemonių, kad AKR ir ES partnerystės susitarimo nuostatų taikymas būtų dar pratęstas iki 2021 m. lapkričio 30 d.; |
| --- | --- |

(2)

pagal AKR ir ES partnerystės susitarimo 95 straipsnio 4 dalies pirmą pastraipą 2018 m. rugsėjo mėn. pradėtos derybos dėl naujojo AKR ir ES partnerystės susitarimo (toliau - naujasis Susitarimas). Naujasis susitarimas nebus parengtas taikyti iki 2020 m. gruodžio 31 d. kuomet netenka galios dabartinė teisinė sistema, be kita ko, dėl COVID-19 pandemijos sukelto vėlavimo. Todėl būtina iš dalies pakeisti sprendimą dėl pereinamojo laikotarpio priemonių, kad AKR ir ES partnerystės susitarimo nuostatų taikymas būtų dar pratęstas iki 2021 m. lapkričio 30 d.;

| (3) | AKR ir ES partnerystės susitarimo 95 straipsnio 4 dalies antroje pastraipoje nustatyta, kad AKR ir ES Ministrų taryba priima pereinamojo laikotarpio priemones, kurių gali prireikti iki naujojo susitarimo įsigaliojimo; |
| --- | --- |

(3)

AKR ir ES partnerystės susitarimo 95 straipsnio 4 dalies antroje pastraipoje nustatyta, kad AKR ir ES Ministrų taryba priima pereinamojo laikotarpio priemones, kurių gali prireikti iki naujojo susitarimo įsigaliojimo;

| (4) | pagal AKR ir ES partnerystės susitarimo 15 straipsnio 4 dalį 2019 m. gegužės 23 d. AKR ir ES Ministrų Taryba perdavė įgaliojimus AKR ir ES ambasadorių komitetui (3) priimti pereinamojo laikotarpio priemones. Todėl iš dalies pakeis pereinamojo laikotarpio priemones pagal AKR ir ES partnerystės susitarimo 95 straipsnio 4 dalį turi AKR ir ES ambasadorių komitetas; |
| --- | --- |

(4)

pagal AKR ir ES partnerystės susitarimo 15 straipsnio 4 dalį 2019 m. gegužės 23 d. AKR ir ES Ministrų Taryba perdavė įgaliojimus AKR ir ES ambasadorių komitetui (3) priimti pereinamojo laikotarpio priemones. Todėl iš dalies pakeis pereinamojo laikotarpio priemones pagal AKR ir ES partnerystės susitarimo 95 straipsnio 4 dalį turi AKR ir ES ambasadorių komitetas;

| (5) | tikslinga nustatyti poziciją, kurios Sąjungos vardu turi būti laikomasi AKR ir ES ambasadorių komitete, nes numatomas aktas Sąjungai bus privalomas; |
| --- | --- |

(5)

tikslinga nustatyti poziciją, kurios Sąjungos vardu turi būti laikomasi AKR ir ES ambasadorių komitete, nes numatomas aktas Sąjungai bus privalomas;

| (6) | AKR ir ES partnerystės susitarimo nuostatos bus toliau taikomos siekiant išlaikyti Sąjungos bei jos valstybių narių ir AKR valstybių santykių tęstinumą. Todėl pakeistos pereinamojo laikotarpio priemonės nėra skirtos AKR ir ES partnerystės susitarimui iš dalies pakeisti, kaip numatyta jo 95 straipsnio 3 dalyje, |
| --- | --- |

(6)

AKR ir ES partnerystės susitarimo nuostatos bus toliau taikomos siekiant išlaikyti Sąjungos bei jos valstybių narių ir AKR valstybių santykių tęstinumą. Todėl pakeistos pereinamojo laikotarpio priemonės nėra skirtos AKR ir ES partnerystės susitarimui iš dalies pakeisti, kaip numatyta jo 95 straipsnio 3 dalyje,

PRIĖMĖ ŠĮ SPRENDIMĄ:

1 straipsnis

Pozicija, kurios Sąjungos vardu turi būti laikomasi AKR ir ES ambasadorių komitete pagal AKR ir ES partnerystės susitarimo 95 straipsnio 4 dalį, yra iš dalies pakeisti AKR ir ES ambasadorių komiteto sprendimą Nr. 3/2019, siekiant pratęsti AKR ir ES partnerystės susitarimo nuostatų taikymą iki 2021 m. lapkričio 30 d. arba iki naujojo susitarimo įsigaliojimo arba naujojo susitarimo laikino taikymo tarp Sąjungos ir AKR valstybių pradžios datos, pasirenkant ankstesniąją datą.

AKR ir ES partnerystės susitarimo nuostatos taikomos atsižvelgiant į jo 95 straipsnio 4 dalies paskirtį ir tikslą.

2 straipsnis

Šis sprendimas įsigalioja jo priėmimo dieną..

Priimta Briuselyje 2020 m. lapkričio 23 d.

Tarybos vardu

Pirmininkas

M. ROTH

---

(1)  
  OL L 317, 2000 12 15, p. 3 AKR ir ES partnerystės susitarimas pakeistas 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).

1

(2)  
  2019 m. gruodžio 17 d. AKR ir ES ambasadorių komiteto Sprendimas Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (OL L 1, 2020 1 3, p. 3).

2

(3)  
  2019 m. gegužės 23 d. AKR ir ES ministrų tarybos sprendimas Nr. 1/2019 dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (OL L 146, 2019 6 5, p. 114).

3

---

| 2020 12 1 | LT | Europos Sąjungos oficialusis leidinys | L 403/10 |
| --- | --- | --- | --- |

2020 12 1

LT

Europos Sąjungos oficialusis leidinys

L 403/10

---

TARYBOS SPRENDIMAS (ES) 2020/1788

2020 m. lapkričio 25 d.

kuriuo skiriamas Regionų komiteto Austrijos Respublikos pasiūlytas pakaitinis narys

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 305 straipsnį,

atsižvelgdama į Austrijos Vyriausybės pasiūlymą,

kadangi:

| (1) | 2019 m. gruodžio 10 d., 2020 m. sausio 20 d., 2020 m. vasario 3 d. ir 2020 m. kovo 26 d. Taryba priėmė sprendimus (ES) 2019/2157 (1), (ES) 2020/102 (2), (ES) 2020/144 (3) ir (ES) 2020/511 (4), kuriais skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d.2020 m. birželio 8 d. Taryba priėmė Sprendimą (ES) 2020/766, kuriuo skiriami Regionų komiteto nariai ir pakaitiniai nariai laikotarpiui nuo 2020 m. vasario 1 d. iki 2025 m. sausio 25 d. (5)2020 m. liepos 30 d. Taryba priėmė Sprendimą (ES) 2020/1153, kuriuo skiriami Regionų komiteto nariai ir pakaitiniai nariai (6); |
| --- | --- |

(1)

2019 m. gruodžio 10 d., 2020 m. sausio 20 d., 2020 m. vasario 3 d. ir 2020 m. kovo 26 d. Taryba priėmė sprendimus (ES) 2019/2157 (1), (ES) 2020/102 (2), (ES) 2020/144 (3) ir (ES) 2020/511 (4), kuriais skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d.2020 m. birželio 8 d. Taryba priėmė Sprendimą (ES) 2020/766, kuriuo skiriami Regionų komiteto nariai ir pakaitiniai nariai laikotarpiui nuo 2020 m. vasario 1 d. iki 2025 m. sausio 25 d. (5)2020 m. liepos 30 d. Taryba priėmė Sprendimą (ES) 2020/1153, kuriuo skiriami Regionų komiteto nariai ir pakaitiniai nariai (6);

| (2) | pasibaigus Carmen KIEFER kadencijai tapo laisva Regionų komiteto pakaitinio nario vieta, |
| --- | --- |

(2)

pasibaigus Carmen KIEFER kadencijai tapo laisva Regionų komiteto pakaitinio nario vieta,

PRIĖMĖ ŠĮ SPRENDIMĄ:

1 straipsnis

Likusiam dabartinės kadencijos laikui iki 2025 m. sausio 25 d. Regionų komiteto pakaitine nare skiriama:

| — | Bernadette SCHÖNY, Member of a Local Assembly: Municipal Council of the municipality of Kaltenleutgeben. |
| --- | --- |

—

Bernadette SCHÖNY, Member of a Local Assembly: Municipal Council of the municipality of Kaltenleutgeben.

2 straipsnis

Šis sprendimas įsigalioja jo priėmimo dieną.

Priimta Briuselyje 2020 m. lapkričio 25 d.

Tarybos vardu

Pirmininkas

M. ROTH

---

(1)  
  2019 m. gruodžio 10 d. Tarybos sprendimas (ES) 2019/2157, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 327, 2019 12 17, p. 78).

1

(2)  
  2020 m. sausio 20 d. Tarybos sprendimas (ES) 2020/102, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 20, 2020 1 24, p. 2).

2

(3)  
  2020 m. vasario 3 d. Tarybos sprendimas (ES) 2020/144, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 32, 2020 2 4, p. 16).

3

(4)  
  2020 m. kovo 26 d. Tarybos sprendimas (ES) 2020/511, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 113, 2020 4 8, p. 18).

4

(5)  
  2020 m. birželio 8 d. Tarybos sprendimas (ES) 2020/766, kuriuo skiriami Regionų komiteto nariai ir pakaitiniai nariai laikotarpiui nuo 2020 m. vasario 1 d. iki 2025 m. sausio 25 d. (OL L 187, 2020 6 12, p. 3).

5

(6)  
  2020 m. liepos 30 d. Tarybos sprendimas (ES) 2020/1153, kuriuo skiriami Regionų komiteto nariai ir pakaitiniai nariai (OL L 256, 2020 8 5, p. 12).

6

---

| 2020 12 1 | LT | Europos Sąjungos oficialusis leidinys | L 403/11 |
| --- | --- | --- | --- |

2020 12 1

LT

Europos Sąjungos oficialusis leidinys

L 403/11

---

TARYBOS SPRENDIMAS (ES) 2020/1789

2020 m. lapkričio 25 d.

kuriuo skiriamas Regionų komiteto Estijos Respublikos pasiūlytas pakaitinis narys

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 305 straipsnį,

atsižvelgdama į Estijos Vyriausybės pasiūlymą,

kadangi:

| (1) | 2019 m. gruodžio 10 d., 2020 m. sausio 20 d., 2020 m. vasario 3 d. ir 2020 m. kovo 26 d. Taryba priėmė sprendimus (ES) 2019/2157 (1), (ES) 2020/102 (2), (ES) 2020/144 (3) ir (ES) 2020/511 (4), kuriais skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d.2020 m. birželio 8 d. Taryba priėmė Sprendimą (ES) 2020/766, kuriuo skiriami Regionų komiteto nariai ir pakaitiniai nariai laikotarpiui nuo 2020 m. vasario 1 d. iki 2025 m. sausio 25 d. (5)2020 m. liepos 30 d. Taryba priėmė Sprendimą (ES) 2020/1153, kuriuo skiriami Regionų komiteto nariai ir pakaitiniai nariai (6); |
| --- | --- |

(1)

2019 m. gruodžio 10 d., 2020 m. sausio 20 d., 2020 m. vasario 3 d. ir 2020 m. kovo 26 d. Taryba priėmė sprendimus (ES) 2019/2157 (1), (ES) 2020/102 (2), (ES) 2020/144 (3) ir (ES) 2020/511 (4), kuriais skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d.2020 m. birželio 8 d. Taryba priėmė Sprendimą (ES) 2020/766, kuriuo skiriami Regionų komiteto nariai ir pakaitiniai nariai laikotarpiui nuo 2020 m. vasario 1 d. iki 2025 m. sausio 25 d. (5)2020 m. liepos 30 d. Taryba priėmė Sprendimą (ES) 2020/1153, kuriuo skiriami Regionų komiteto nariai ir pakaitiniai nariai (6);

| (2) | pasibaigus Rait PIHELGAS (Representative of a local or regional body with political accountability to an elected Assembly: Järva Rural Municipality Council) įgaliojimams, kurių pagrindu buvo pasiūlyta jo kandidatūra, tapo laisva Regionų komiteto pakaitinio nario vieta, |
| --- | --- |

(2)

pasibaigus Rait PIHELGAS (Representative of a local or regional body with political accountability to an elected Assembly: Järva Rural Municipality Council) įgaliojimams, kurių pagrindu buvo pasiūlyta jo kandidatūra, tapo laisva Regionų komiteto pakaitinio nario vieta,

PRIĖMĖ ŠĮ SPRENDIMĄ:

1 straipsnis

Likusiam dabartinės kadencijos laikui iki 2025 m. sausio 25 d. Regionų komiteto pakaitiniu nariu skiriamas:

| — | Rait PIHELGAS, Member of a Local Assembly: Järva Rural Municipality Council (įgaliojimų pakeitimas). |
| --- | --- |

—

Rait PIHELGAS, Member of a Local Assembly: Järva Rural Municipality Council (įgaliojimų pakeitimas).

2 straipsnis

Šis sprendimas įsigalioja jo priėmimo dieną.

Priimta Briuselyje 2020 m. lapkričio 25 d.

Tarybos vardu

Pirmininkas

M. ROTH

---

(1)  
  2019 m. gruodžio 10 d. Tarybos sprendimas (ES) 2019/2157, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 327, 2019 12 17, p. 78).

1

(2)  
  2020 m. sausio 20 d. Tarybos sprendimas (ES) 2020/102, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 20, 2020 1 24, p. 2).

2

(3)  
  2020 m. vasario 3 d. Tarybos sprendimas (ES) 2020/144, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 32, 2020 2 4, p. 16).

3

(4)  
  2020 m. kovo 26 d. Tarybos sprendimas (ES) 2020/511, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 113, 2020 4 8, p. 18).

4

(5)  
  2020 m. birželio 8 d. Tarybos sprendimas (ES) 2020/766, kuriuo skiriami Regionų komiteto nariai ir pakaitiniai nariai laikotarpiui nuo 2020 m. vasario 1 d. iki 2025 m. sausio 25 d. (OL L 187, 2020 6 12, p. 3).

5

(6)  
  2020 m. liepos 30 d. Tarybos sprendimas (ES) 2020/1153, kuriuo skiriami Regionų komiteto nariai ir pakaitiniai nariai (OL L 256, 2020 8 5, p. 12).

6

---